title: Mar Roya
text: A Mar Roya u Mar Royo (en arabe Bahr el-Ahmar) ye un golfo de l'Oceano Indico situato entre Africa y Asia. A lo sur, a Mar Royo se chunta con l'Oceano Indico por o estreito de Bab el-Mandeb y o golfo d'Adén. A lo norte se troba a peninsula d'o Sinai, o golfo d'Acaba y o canal de Suez (que premite a comunicación con a Mar Mediterrania). A Mar Roya tien poco más de 1900 km de largaria, por un amplo maximo de 300 km y una fondura maxima de 2500 m, con una fondura meyana de 500 m. A superficie d'a Mar Roya ye de bells 450.000 km². Ye poblata por más de 1.000 especies d'invertebratos, 200 especies de corals y 300 especies de tiburons.
  
  As temperaturas d'a superficie son relativament estables, entre 21 y 25 °C. A visibilidat ye prou buena dica os 200 m de fundo pero se pueden devantar a escape aireras fuertes y as corrients se tornan riesgosas.
  
  A creyación d'a Mar Roya se debe a la deseparación d'Africa y a Peninsula Arabica (Asia). O movimiento prencipió fa bells trenta millons d'anyos y contina hue, o que esplica a existencia d'una actividat volcanica en as partis más fundas d'iste mar.
  
  Os países situatos a o canto d'a Mar Roya son Echipto, Sudán, Eritrea e Chibuti en o veral africano y Israel, Chordania, Arabia Saudita y Yemen en o veral asiatico.
  
  Bellas ciudatz en a costa d'a mar Roya son: Assab, Port Sudan, Port Safaga, Hurghada, Suez, Sharm el-Sheikh, Eilat, Acaba, Dahad, Jedda y Al-Hudaidah.
  
  Toponimia 
  Os griegos deciban a esta mar Eruthra Thalassa (a "Mar Roya") y os romanos lo traducioron como Mare Erythraeum. En aragonés medieval bi ha referencias a la "Mar Roya", por eixemplo en o "Libro d'o Trasoro":
  
  Referencias 
  
  Roya
  Roya
  Cheografía d'Echipto
  Cheografía de Sudán
  Cheografía d'Eritrea
  Cheografía de Chibuti
  Cheografía de Somalia
  Cheografía d'Israel
  Cheografía de Chordania
  Cheografía d'Arabia Saudita
  Cheografía de Yemen